ગુજરાતી સમાચાર: દર્દીના કાનમાંથી નીકાળ્યું જીવતું પતંગિયું, જુઓ વિડીયો | Doctor Removes A Butterfly From Inside A Mans Ear - Asia | I Am Gujarat
Gujarati News Asia દર્દીના કાનમાંથી નીકાળ્યું જીવતું પતંગિયું, જુઓ વિડીયો
Published: Jul 19, 2019 16:08 pm IST
ઈન્ટરનેટ પર આજકાલ એક વિડીયો વાઈરલ થઈ રહ્યો છે કે જેમાં જોવા મળી રહ્યું છે કે એક ડૉક્ટર દર્દીના કાનમાંથી જીવતું પતંગિયું કાઢી રહ્યા છે. કાનમાં ઘૂસી ગયેલું જીવતું પતંગિયું નીકાળવા માટે ડૉક્ટરે સ્પેશિયલ કેમેરાવાળી કાતરનો ઉપયોગ કર્યો છે. વિડીયોમાં જોવા મળી રહ્યું છે કે કેમેરાની મદદથી જીવતું પતંગિયું નીકાળવાની સમગ્ર પ્રક્રિયા સામે સ્ક્રીન પર જોવા મળી રહી છે.
આ વિયેતનામની એક હોસ્પિટલનો એક કિસ્સો છે. અહીં ડૉક્ટર ટુઆનના જણાવ્યા અનુસાર થોડા દિવસો પહેલા તેમના ત્યાં એક દર્દી આવ્યા કે જેના કાનમાં સતત દુ:ખાવો થઈ રહ્યો હતો. ડૉક્ટરને એવું લાગ્યું કે દર્દીના કાનમાં કોઈ જીવડું ઘૂસી ગયું હોવું જોઈએ. ડૉક્ટરે જ્યારે દર્દીના કાનમાં કેમેરા નાખ્યો તો જોવા મળ્યું કે કાનમાં એક જીવતું પતંગિયું છે. ત્યારબાદ ડૉક્ટરે સફળતાપૂર્વક આ પતંગિયું કાનમાંથી બહાર કાઢ્યું.
જો કોઈના પણ કાનમાં આ રીતે જીવતું જીવડું ઘૂસી જાય તો તે તાત્કાલિક બહાર નીકાળવું જરૂરી છે કારણકે તેનાથી કાનના પડદાને નુક્સાન પહોંચી શકે છે. જો જીવડું કાનમાં જ મરી જાય તો ઈન્ફેક્શન થઈ શકે છે. જો કાનમાં દુ:ખાવો ઉપડે તો તાત્કાલિક ડૉક્ટર પાસે જવું જોઈએ. કાનમાં અન્ય સાધનો જેવા કે દીવાસળીની અથવા લાકડાની સળી નાખવી જોઈએ નહીં.